Carrefour

Carrefour Group, S.A. (фр. Groupe Carrefour, [kaʁfuʁ], кырг. Карфур) — Франциянын Масси шаарында баш кеңсеси жайгашкан француз көп улуттуу чекене жана дүң соода корпорациясы. Ал гипермаркеттер, азык-түлүк дүкөндөрү жана чакан дүкөндөр тармагын иштетет. 2024-жылга карата бул топ 40 өлкөдө 14 000 дүкөнгө ээ болгон.https://www.carrefour.com/fr/groupe Киреше боюнча дүйнөдөгү жетинчи эң ири чекене сатуучу болуп эсептелет.https://www.spglobal.com/marketintelligence/en/news-insights/latest-news-headlines/alimentation-couche-tard-takeover-of-carrefour-would-create-global-retail-giant-62099120

 Тарыхы 
Carrefourдун биринчи дүкөнү (гипермаркет эмес) 1960-жылы Аннеси шаарынын чет жакасында, жолдор кесилишкен жерде ачылган (ошондуктан дүкөндүн аты Carrefour — француз тилинде «кесилиш» дегенди билдирет). Топ 1958-жылы Марсель Фурнье, Денис Деффоре жана Жак Деффоре тарабынан негизделген.http://www.carrefour.com/content/history Алар Америка Кошмо Штаттарында чекене соода боюнча "чекене сооданын атасы" катары белгилүү болгон Бернардо Трухильонун бир нече семинарларына катышып, андан таасир алышкан.

Carrefour Европада биринчи болуп гипермаркет ачкан компания болуп калды. Бул гипермаркеттерде чоң супермаркет менен универсалдуу дүкөн бир чатырдын алдында жайгашкан. Биринчи гипермаркет 1963-жылдын 15-июнунда Париждин жанындагы Сент-Женевьев-де-Буа шаарында ачылган.https://lexpansion.lexpress.fr/actualite-economique/l-aventure-du-premier-hyper_1395461.html

2009-жылдын сентябрь айында Carrefour өзүнүн логотибин жаңыртты.https://www.underconsideration.com/brandnew/archives/carrefour_fades_to_color.php

2011-жылдын май айында компания Батыш Европада Carrefour Planet супермаркет концепциясын ишке киргизүү үчүн 1,5 миллиард евро инвестициялады.

2017-жылдын июнь айында Александр Бомпар Carrefour компаниясынын директорлор кеңешинин төрагасы жана башкы аткаруучу директору болуп дайындалды.http://www.businesswire.com/news/home/20170609005212/en/Board-Directors-Chose-Alexandre-Bompard-Chairman-Chief

2018-жылдын январында Carrefour "Carrefour 2022" стратегиялык планын жарыялады. Бул план туруктуу тамак-аш өндүрүшүн өнүктүрүүгө, азык-түлүк калдыктарын азайтууга, органикалык азыктарды жана электрондук сооданы өркүндөтүүгө багытталган.https://web.archive.org/web/20180620153341/http://www.carrefour.com/sites/default/files/carrefour_2022_-_transcript_of_the_speech_of_alexandre_bompard.pdfhttps://www.forbes.com/sites/marcelmichelson/2018/01/23/french-retailer-carrefour-set-to-start-fresh-consumer-revolution-using-bricks-clicks-and-blockchain/#2d31b22a6186

COVID-19 пандемиясы учурунда Carrefour C'est qui le Patron ? демилгесине кошулуп, жабыркаган адамдарга каржылык жардам көрсөттү. Ошондой эле компания дивиденддерди 50%га кыскартып, жетекчилик кызматкерлерди колдоо максатында айлык маяналарынын бир бөлүгүнөн баш тартты.

 Глобалдык кеңейүү 
thumb|368x368px|Carrefour дүйнөсүнүн картасы 2025
Carrefour компаниясы Европада, Латын Америкасында, Азияда жана Африкада иш алып барат. Компания Францияда, Испанияда, Италияда, Бельгияда, Польшада, Румынияда, Бразилияда, Аргентинада, Кытайда жана башка көптөгөн өлкөлөрдө дүкөндөргө ээ.

 Дүкөндөрдүн түрлөрү 
Carrefour ар кандай форматтагы дүкөндөрдү иштетет, анын ичинде:

 Гипермаркеттер – кеңири ассортименттеги азык-түлүк жана өнөр жай товарларын саткан чоң дүкөндөр.
 Супермаркеттер – орто өлчөмдөгү дүкөндөр, негизинен азык-түлүккө жана күнүмдүк керектелүүчү товарларга басым жасайт.
 Экспресс-дүкөндөр – чакан шаардык форматтагы дүкөндөр.
 Оптова базарлар – чакан бизнеске жана мекемелерге багытталган дүң сатуу түйүндөрү.

 Carrefour түйүнүнүн негизги форматтары 
Carrefour түйүнүнүн бир нече форматы бар, алардын ар бири өзүнүн уникалдуу иштөө стилдери менен айырмаланат. Төмөндө негизги форматтары:
thumb|358x358px|Carrefour Market Миланда, Италия.

 Carrefour Hypermarket Бул Carrefour түйүнүнүн эң чоң форматы болуп эсептелет. Гипермаркеттер чоң аянттарга ээ болуп, көптөгөн азык-түлүк жана башка күнүмдүк керектелүүчү товарларды сунуштайт. Ал жерде азык-түлүктөр, кийим-кечелер, электроника, үй товарлары жана башка көптөгөн продукциялар сатылат.
 Carrefour Market Carrefour Market — орто чоңдуктагы супермаркеттердин форматы. Бул форматта азык-түлүк жана үй товарларына басым жасалат, бирок гипермаркеттердеги сыяктуу кеңири ассортимент жок. Carrefour Market негизинен шаардык аймактарда жайгашып, кичи супермаркеттердин негизинде иштейт.
 Carrefour Express Carrefour Express — күнүмдүк керектелүүчү азыктарды сатып алуу үчүн ыңгайлуу жана кичине форматтагы дүкөндөр. Ал негизинен шаарларда жана борборлордо, адамдар көп жүргөн жерлерде жайгашат. Бул форматтын максаты — кардарларга тез жана жеңил сатып алууларды камсыздоо. Мында азык-түлүк жана кээ бир үй товарларынын кеңири тандоосу бар.
 Carrefour City Carrefour City — кичи форматтагы супермаркеттердин бири. Ал шаардык аймактардагы кардарлар үчүн ыңгайлуу жана шаардын борборлоруна жакын жайгашат. Бул дүкөндөр күнүмдүк азык-түлүк муктаждыктарын канааттандыруу үчүн негизинен азык-түлүк жана суусундуктарды сунуштайт.
 Carrefour Bio Carrefour Bio — органикалык азык-түлүккө адистешкен дүкөндөр. Бул форматта органикалык жана экологиялык жактан таза азыктар сунушталат. Carrefour Bio дүкөндөрү негизинен ден соолукка кам көргөн жана табигый азык-түлүктөрдү издеп жүргөн кардарларга багытталган.
 Carrefour Market Drive Carrefour Market Drive — кардарлар интернет аркылуу буюмдарды сатып алып, аларды дайындалган жайдан алып кетүүчү формат. Бул формат интернет соода менен байланышкан, жана кардарлар онлайн буйрутма берип, дүкөндөн бир топ кийинки учурда буюмдарды алууга мүмкүнчүлүк алышат.

 Каржылык маалымат 
+"Каржылык маалыматтар евро миллиардтарында"https://www.wallstreet-online.de/aktien/carrefour-aktie/bilanzhttps://www.carrefour.com/en/all-publicationsЖыл201320142015201620172018201920202021Таза киреше74.88874.70676.94576.64578.89772.35572.39770.71972.958Таза табыш1.2631.2490.9800.746−0.531−0.5611.1260.6411.072Активдер43.56445.78945.09548.84547.81347.37850.80247.58847.668Кызматкерлер363,989381,227380,920384,151378,923363,862321,383322,164319,565

 Кызыктуу фактылар 
Үч үй-бүлөгө, Carrefourду негиздеген Бадин, Деффоре жана Фурнье, компаниянын акцияларынын болгону 3%ы тийет, ал эми Деффоре үй-бүлөсү 70 мүчөдөн турат.https://web.archive.org/web/20150211125739/http://www.liberation.fr/economie/2004/06/29/carrefour-les-familles-fondatrices-evincees_484691

 Булактар 

Категория:Гипермаркетлер